钦定古今图书集成/方舆汇编/职方典/第1383卷 > 《记儋州上元夜游》前人
## 钦定古今图书集成/方舆汇编/职方典/第1383卷 > 《记儋州上元夜游》前人

己卯上元，予在儋州，有老书生数人来过，曰：“良月佳
夜，先生能一出乎？”予欣然从之。步西城，入僧舍，历小
巷，民夷杂糅，屠酤纷然，归舍已三鼓矣。舍中掩关熟
睡，已再鼾矣。放杖而笑，孰为得失？问先生何笑，盖自
笑也。然亦笑韩退之钓鱼，无得更欲远去，不知走海
者未必得大鱼也。